מונו ‎ את ‎ העבודה ‎ בנזיד ‎ עדשים‎ 

לאחר ‎ שהגזען ‎ ליברמן ‎ הסיר ‎ את ‎ התנגדותו ‎ לצירוף ‎ העבודה ‎ לממשלת ‎ נתניהו,‎ 
פועל ‎ ברק ‎ בגלוי ‎ לצירוף ‎ מפלגת ‎ העבודה ‎ לקואליציה. ‎ הוא ‎ בכל ‎ מקרה ‎ בפנים.‎ 


לפי ‎ דרישתו ‎ של ‎ היו״ר ‎ אהוד ‎ ברק, ‎ מתכנס ‎ השבוע ‎ מרכז‎ 
מפלגת ‎ העבודה ‎ לדון ‎ בהצעתו ‎ להצטרף ‎ לקואליציה ‎ בראשות‎ 
נתניהו ‎ ובהשתתפות ‎ גזעני ‎ "ישראל ‎ ביתנו". ‎ בהצעת ‎ ברק‎ 
להצטרפות ‎ לממשלת ‎ הימין ‎ הקיצוני ‎ תומכים ‎ בהתלהבות‎ 
השרים ‎ בן ‎ אליעזר ‎ ושמחון, ‎ סגן ‎ השר ‎ וילנאי, ‎ ויו״ר‎ 
ההסתדרות ‎ עופר ‎ עיני.‎ 

לפי ‎ פרסומים ‎ בתקשורת, ‎ המגעים ‎ בין ‎ ברק ‎ לנתניהו ‎ בדבר‎ 
החבירה ‎ לממשלה ‎ נמשכים ‎ מאז ‎ נודעו ‎ תוצאות ‎ הבחירות.‎ 
פרשנים ‎ מעריכים, ‎ כי ‎ אם ‎ מרכז ‎ מפלגת ‎ העבודה ‎ ידחה ‎ את‎ 
ההצעה ‎ להיכנס ‎ לקואליציית ‎ נתניהו-ליברמן, ‎ ברק ‎ עצמו‎ 
יצטרף ‎ אליה ‎ ויכהן ‎ בתפקיד ‎ שר ‎ הביטחון.‎ 

בראיונות ‎ לתקשורת ‎ הבהיר ‎ ברק, ‎ כי ‎ הוא ‎ רואה ‎ בהצטרפות‎ 
לממשלה ‎ "אינטרס ‎ של ‎ המדינה", ‎ וכי ‎ בעצם ‎ לא ‎ דרש ‎ מנתניהו‎ 
כל ‎ שינוי ‎ בקווי ‎ היסוד, ‎ שסוכמו ‎ בין ‎ הליכוד ‎ לבין ‎ ליברמן.‎ 
בתשובה ‎ לשאלה, ‎ מדוע ‎ לא ‎ דרש ‎ מנתניהו ‎ את ‎ מה ‎ שדרשה‎ 
ציפי ‎ לבני, ‎ יו״ר ‎ קדימה ‎ -  להסכים ‎ לעקרון ‎ של ‎ "שתי ‎ מדינות‎ 
לשני ‎ העמים", ‎ השיב ‎ ברק, ‎ כי ‎ העבודה ‎ אינה ‎ מפלגת ‎ שמאל,‎ 
אלא ‎ מפלגת ‎ מרכז...‎ 

הדרישה ‎ של ‎ ברק ‎ ממפלגתו ‎ לזחול ‎ פנימה ‎ לממשלת ‎ נתניהו‎ 
עוררה ‎ את ‎ הזעם ‎ של ‎ הרוב ‎ בסיעת ‎ העבודה ‎ בכנסת. ‎ חברי‎ 
כנסת ‎ בסיעה, ‎ וביניהם ‎ -  אופיר ‎ פינס-פז, ‎ שלי ‎ יחימוביץ׳,‎ 
עמיר ‎ פרץ, ‎ דניאל ‎ בן ‎ סימון ‎ ואיתן ‎ כבל ‎ (המכהן ‎ כמזכ״ל‎ 
המפלגה) ‎ התבטאו ‎ בחריפות ‎ נגד ‎ ההצעה ‎ והאשימו ‎ את ‎ ברק‎ 
ברדיפה ‎ אחר ‎ כסא ‎ על ‎ חשבון ‎ הרס ‎ המפלגה.‎ 

העימות ‎ הפנימי ‎ סביב ‎ שאלת ‎ ההצטרפות ‎ לממשלת ‎ נתניהו-‎ 
ליברמן ‎ יוביל, ‎ ככל ‎ הנראה ‎ לפילוג ‎ בין ‎ ברק ‎ ותומכיו ‎ לבין‎ 
מתנגדי ‎ ההסתפחות ‎ לימין ‎ הקיצוני.‎ 

שאלת ‎ ההצטרפות ‎ לקואליציית ‎ נתניהו-ליברמן ‎ היא ‎ אכן‎ 
שאלה ‎ פוליטית ‎ עקרונית, ‎ שכן ‎ משמעותה ‎ -  מתן ‎ הכשר‎ 
למדיניות ‎ השוללת ‎ כל ‎ נסיגה ‎ מהשטחים ‎ הכבושים, ‎ הדוגלת‎ 
בהרחבת ‎ ההתנחלויות, ‎ והמציבה ‎ כמטרה ‎ את ‎ "חיסול‎ 
החמאם" ‎ באמצעים ‎ צבאיים ‎ ואת ‎ החרפת ‎ המצור ‎ על ‎ עזה. ‎ זה‎ 
מתן ‎ הכשר ‎ למדיניות ‎ הטרנספר ‎ ו״מבחן ‎ הנאמנות" ‎ של‎ 
ליברמן ‎ ולמדיניות ‎ הניאו-ליברלית ‎ הקיצונית ‎ של ‎ נתניהו.‎ 


זו ‎ גם ‎ שאלה ‎ עקרונית ‎ לגבי ‎ מטרותיה ‎ של ‎ מפלגת ‎ העבודה,‎ 
מקומה ‎ במפה ‎ הפוליטית ‎ ועתידה. ‎ "אהוד ‎ ברק ‎ עשה ‎ הכל‎ 
בדרך ‎ לחיק ‎ החם ‎ של ‎ הקואליציה‎ :  נפגש ‎ עם ‎ נתניהו ‎ בלילה‎ 
והכחיש ‎ את ‎ המגעים ‎ בבוקר. ‎ הרגיע ‎ את ‎ כבל ‎ אחד ‎ הצהריים‎ 
והפר ‎ את ‎ מילתו ‎ לפנות ‎ ערב. ‎ פירק ‎ את ‎ העבודה ‎ לרסיסים‎ 
לאחר ‎ הבחירות ‎ ולרסיסים ‎ קטנים ‎ עוד ‎ יותר ‎ בשערי ‎ משרד‎ 
הביטחון. ‎ בבחירות ‎ הבאות, ‎ קדימה ‎ תהיה ‎ האלטרנטיבה‎ 
השלטונית ‎ היחידה, ‎ אם ‎ לא ‎ תתפצל ‎ בעצמה" ‎ (יוסי ‎ ורטר,‎ 
״הארץ״, ‎ 20.3).‎ 

אפשר ‎ להבין ‎ את ‎ מתנגדי ‎ ההצטרפות ‎ מקרב ‎ הנהגת‎ 
העבודה, ‎ המעלים ‎ נימוקים ‎ פוליטיים ‎ והמזהירים, ‎ שהצטרפות‎ 
כזאת ‎ תחסל ‎ סופית ‎ את ‎ מפלגת ‎ העבודה. ‎ אך ‎ בכל ‎ זאת‎ 
מתבקשת ‎ השאלה:‎ 

האם ‎ חתירתו ‎ של ‎ ברק ‎ להסתפחות ‎ לקואליציית ‎ נתניהו-‎ 
ליברמן ‎ אינה ‎ המשך ‎ ישיר ‎ לעמדותיו ‎ המדיניות, ‎ השוללות‎ 
אפשרות ‎ להגיע ‎ להסכם ‎ שלום ‎ עם ‎ הרשות ‎ הפלסטינית,‎ 
ולמדיניות ‎ הכוח, ‎ שבאה ‎ לידי ‎ ביטוי ‎ שוב ‎ במלחמת ‎ עזה ‎ על‎ 
פשעיה?‎ 

גם ‎ תחת ‎ הנהגתו ‎ של ‎ ברק ‎ וגם ‎ תחת ‎ הנהגתו ‎ של ‎ עמיר ‎ פרץ,‎ 
מפלגת ‎ העבודה ‎ השילה ‎ מעצמה ‎ בעקביות ‎ כל ‎ סממן ‎ סוציאל-‎ 
דמוקרטי, ‎ כל ‎ מדיניות ‎ חליפית ‎ של ‎ שלום ‎ תמורת ‎ שטחים, ‎ כל‎ 
חתירה ‎ לצמצום ‎ פערים ‎ חברתיים ‎ ולבלימת ‎ ההפרטה. ‎ עמיר‎ 
פרץ ‎ היה ‎ שר ‎ הביטחון ‎ של ‎ מלחמת ‎ לבנון ‎ השנייה‎ ;  אהוד ‎ ברק‎ 
היה ‎ שר ‎ הביטחון ‎ של ‎ מלחמת ‎ עזה ‎ -  שתי ‎ מלחמות ‎ תוקפניות,‎ 
הרסניות, ‎ שלא ‎ הביאו ‎ ביטחון ‎ ולא ‎ פתרו ‎ שום ‎ בעיה, ‎ אך‎ 
שירתו ‎ היטב ‎ את ‎ מדיניותו ‎ הכוחנית ‎ והגזענית ‎ של ‎ הימין‎ 
הקיצוני.‎ 

מאלה ‎ במפלגת ‎ העבודה, ‎ שקצה ‎ נפשם ‎ במופע ‎ הדבקות‎ 
בכסא ‎ המיניסטריאלי, ‎ שמציג ‎ ברק, ‎ שרואים ‎ עצמם ‎ נמנים ‎ עם‎ 
מחנה ‎ השלום ‎ והשמאל ‎ -  מצופה ‎ שיעשו ‎ מעשה ‎ ויתנו ‎ יד‎ 
לכינונו ‎ בישראל ‎ של ‎ שמאל ‎ חדש, ‎ פלורליסטי, ‎ החותר ‎ לשלום‎ 
צודק, ‎ לחברה ‎ צודקת, ‎ ולשוויון ‎ אמיתי ‎ לאזרחים ‎ הערבים.‎ 

תמר ‎ גו־דינסקי‎ 


חברה‎ /2‎ 


תקציב ‎ 2009  של ‎ עיריית ‎ ת״א-יפו:‎ 

בסימן ‎ של ‎ התנכרות, ‎ אפליה ‎ וקיצוצים‎ 

ישיבת ‎ מועצת ‎ העיר ‎ ת״א-יפו ‎ בנושא ‎ אישור ‎ התקציב ‎ לשנת‎ 
2009, ‎ שנערכה ‎ בשבוע ‎ שעבר, ‎ מלמדת ‎ על ‎ גישתה ‎ האנטי־‎ 
חברתית ‎ והאנטי-סביבתית ‎ של ‎ העירייה. ‎ סיעת ‎ "עיר ‎ לכולנו"‎ 
התנגדה ‎ לתקציב ‎ והעלתה ‎ הסתייגויות ‎ עקרוניות ‎ לקיצוצים‎ 
המוצעים ‎ בתקציב ‎ העירייה, ‎ בדגש ‎ על ‎ התנגדות ‎ לקיצוצים‎ 
בחינוך, ‎ ברווחה, ‎ בחברה ‎ ובאיכות ‎ הסביבה. ‎ "עיר ‎ לכולנו"‎ 
שמה ‎ דגש ‎ בצורך ‎ לספק ‎ דיור ‎ בר ‎ השגה ‎ ולתמוך ‎ בדרום ‎ העיר‎ 
המופלה ‎ לרעה.‎ 

יו״ר ‎ הסיעה ‎ בפועל, ‎ אהרון ‎ מדואל, ‎ אמר ‎ בדיון: ‎ "עיריית‎ 
ת״א-יפו ‎ היא ‎ גוף ‎ מנותק, ‎ החף ‎ מהתייחסות ‎ לבעיות ‎ הקשות‎ 
העומדות ‎ על ‎ הפרק ‎ בנושאים ‎ הסביבתיים ‎ ובהשלכות ‎ המשבר‎ 
הכלכלי ‎ החמור. ‎ האפליה ‎ הקבועה ‎ והמובנית ‎ של ‎ הדרום‎ 
לעומת ‎ הצפון ‎ מוצאת ‎ את ‎ ביטוייה ‎ המלא ‎ בתקציב ‎ 2009.‎ 
ת״א-יפו ‎ היא ‎ העיר ‎ עם ‎ הפערים ‎ הגדולים ‎ ביותר ‎ בארץ ‎ בין‎ 
השכונות ‎ השונות, ‎ הנמצאות ‎ בקטבים ‎ שונים ‎ לחלוטין‎ 
מבחינת ‎ השקעות ‎ העירייה. ‎ התקציב ‎ הנוכחי ‎ משמר ‎ את ‎ הפער‎ 
ואף ‎ מגדילו. ‎ ערב ‎ חגיגות ‎ המאה, ‎ היינו ‎ מצפים ‎ כי ‎ העירייה‎ 
תשקיע ‎ ככל ‎ יכולתה ‎ בסגירת ‎ הפער".‎ 

הסיעות ‎ ת״א ‎ אחת, ‎ הליכוד, ‎ מרצ, ‎ רוב ‎ העיר, ‎ הירוקים, ‎ לתת‎ 
לחיות, ‎ צדק ‎ חברתי ‎ והגימלאים, ‎ החברות ‎ בקואליציה,‎ 
הצביעו ‎ נגד ‎ הבטחותיהן ‎ לבוחרים ‎ שלהן, ‎ למרות ‎ שמרבית‎ 
ההסתייגויות ‎ לתקציב, ‎ שהעלתה ‎ "עיר ‎ לכולנו", ‎ נוגעות ‎ באופן‎ 
ישיר ‎ למצען ‎ של ‎ סיעות ‎ אלו.‎ 

בין ‎ הקיצוצים, ‎ ש״עיר ‎ לכולנו" ‎ התנגדה ‎ להם: ‎ קיצוץ ‎ של‎ 
100  אלף ‎ שקלים ‎ בתוכנית ‎ למניעת ‎ סמים; ‎ קיצוץ ‎ של ‎ 200 
אלף ‎ שקלים ‎ בתקציב ‎ החינוך ‎ המיוחד; ‎ קיצוץ ‎ של ‎ 250  אלף‎ 
שקלים ‎ בהסעות ‎ ילדים ‎ של ‎ אוכלוסיות ‎ מוחלשות; ‎ קיצוץ ‎ של‎ 
560  אלף ‎ שקלים ‎ בתמיכה ‎ בארגוני ‎ הספורט.‎ 

״עיר ‎ לכולנו״ ‎ דרשה ‎ לתקצב ‎ 11  מיליון ‎ שקלים ‎ להקמת‎ 
תיכון ‎ עיוני ‎ בקהילה, ‎ שייתן ‎ מענה ‎ לתלמידי ‎ שכונות ‎ התקווה‎ 
וכפר ‎ שלם. ‎ כיום ‎ אין ‎ תיכון ‎ עיוני ‎ בשכונות ‎ האלו, ‎ והתלמידים‎ 
נאלצים ‎ לנסוע ‎ לתיכונים ‎ במרכז ‎ העיר ‎ ובצפונה. ‎ את ‎ המימון‎ 
הציעה ‎ "עיר ‎ לכולנו" ‎ להשיג ‎ על ‎ חשבון ‎ תקציב ‎ זהה, ‎ שהוקצה‎ 
לכבישים ‎ ולמחלפים.‎ 

"תן ‎ היתר ‎ בניה ‎ ולא ‎ צווי ‎ הריסה"‎ 

בשבוע ‎ האחרון ‎ גברה ‎ המחאה ‎ הציבורית ‎ על ‎ החלטת‎ 
עיריית ‎ ירושלים ‎ להרוס ‎ את ‎ שכונת ‎ בוסתן ‎ במזרח ‎ ירושלים,‎ 
ולהקים ‎ במקומה ‎ גן ‎ ארכיאולוגי.‎ 

עשרות ‎ מפגינים ‎ השתתפו ‎ ב-20.3 ‎ במשמרת ‎ מחאה ‎ מול‎ 
ביתו ‎ של ‎ ראש ‎ עיריית ‎ ירושלים, ‎ ניר ‎ ברקת. ‎ המפגינים ‎ נשאו‎ 
שלטים ‎ הקוראים ‎ לאפשר ‎ לתושבי ‎ מזרח ‎ ירושלים ‎ לבנות ‎ את‎ 
בתיהם, ‎ שרו ‎ שירים ‎ בגנות ‎ הריסות ‎ הבתים, ‎ וקראו: ‎ "ראש‎ 
העירייה, ‎ במקום ‎ דחפורים, ‎ תן ‎ היתרי ‎ בנייה". ‎ כן ‎ חילקו‎ 
המפגינים ‎ לתושבי ‎ בית ‎ הכרם ‎ "צווי ‎ הריסה" ‎ דוגמת ‎ אלה‎ 
המחולקים ‎ במזרח ‎ העיר, ‎ בצירוף ‎ הסבר ‎ על ‎ מדיניות ‎ העירייה‎ 
בשכונת ‎ בוסתן. ‎ שוטרים ‎ עיכבו ‎ לחקירה ‎ את ‎ יובל ‎ דרייר‎ 
שילה, ‎ פעיל ‎ חד״ש, ‎ ששוחרר ‎ כעבור ‎ שעתיים. ‎ מלשכתו ‎ של‎ 
ח״כ ‎ דב ‎ חנין ‎ (חד״ש) ‎ שעודכן ‎ בפרטי ‎ המקרה, ‎ נמסר ‎ כי‎ 
מדובר ‎ במעצר ‎ שווא, ‎ המעיד ‎ על ‎ שיקולים ‎ פוליטיים ‎ פסולים.‎ 

במוצ״ש, ‎ 21.3, ‎ נמשכה ‎ המחאה, ‎ ועשרות ‎ פעילים ‎ הצמידו‎ 
"צווי ‎ הריסה" ‎ לכאלף ‎ בתים ‎ בירושלים ‎ המערבית.‎ 


פגיעה ‎ באסירים ‎ לא ‎ תחזיר ‎ את ‎ גלעד‎ 

בשבוע ‎ שעבר ‎ פגשתי ‎ את ‎ משפחת ‎ שליט ‎ במאהל ‎ המחאה‎ 
בירושלים, ‎ וראיתי ‎ אנשים ‎ מודאגים ‎ וחרדים ‎ לגורל ‎ בנם.‎ 

רוב ‎ הציבור ‎ הישראלי ‎ ציפה, ‎ שהפרשה ‎ הקשה ‎ של ‎ חטיפת‎ 
גלעד ‎ שליט ‎ תבוא ‎ לקיצה. ‎ אך ‎ ציפייה ‎ זו ‎ נחרבה, ‎ כאשר‎ 
הממשלה ‎ דחתה ‎ שוב ‎ את ‎ הדרישה ‎ לשחרור ‎ אסירים‎ 
פלסטינים, ‎ הידועה ‎ מאז ‎ חטיפתו ‎ של ‎ גלעד ‎ שליט.‎ 

ממשלת ‎ אולמרט ‎ נכשלה ‎ בהחזרתו ‎ של ‎ גלעד ‎ שליט. ‎ הדרך‎ 
היחידה ‎ להחזיר ‎ את ‎ שליט ‎ למשפחתו, ‎ כפי ‎ שהיה ‎ גם ‎ לגבי‎ 
שבויים ‎ בעבר, ‎ היא ‎ בהידברות ‎ ובהגעה ‎ להסכם ‎ בדבר ‎ חילופי‎ 
שבויים ‎ ואסירים. ‎ אך ‎ בשלוש ‎ השנים ‎ האחרונות, ‎ פעם ‎ אחר‎ 
פעם, ‎ ממשלת ‎ אולמרט ‎ העדיפה ‎ את ‎ דרך ‎ הכוח ‎ על ‎ פני ‎ דרך‎ 
ההידברות ‎ וההסכם.‎ 

כך ‎ עשתה ‎ גם ‎ מיד ‎ לאחר ‎ חטיפת ‎ אהוד ‎ גולדווסר ‎ ואלדד‎ 
רגב, ‎ כשהעדיפה ‎ לצאת ‎ למלחמת ‎ לבנון ‎ השנייה ‎ ולדחות‎ 
בחודשים ‎ ארוכים ‎ ויקרים ‎ את ‎ מסלול ‎ ההידברות. ‎ למרבה‎ 
הצער ‎ זה ‎ מה ‎ שקורה ‎ פעם ‎ נוספת ‎ עכשיו.‎ 

הפעם ‎ בוחרת ‎ הממשלה ‎ להפעיל ‎ את ‎ כוחה ‎ נגד ‎ אסירים‎ 
פלסטינים, ‎ המוחזקים ‎ בבתי ‎ סוהר ‎ ישראלים. ‎ פגיעה ‎ בזכויות‎ 
בסיסיות ‎ היא ‎ אמצעי ‎ זמין, ‎ אבל ‎ גם ‎ מסוכן ‎ מאוד. ‎ זו ‎ תחילתו‎ 
של ‎ מדרון ‎ חלקלק, ‎ המוביל ‎ את ‎ ישראל ‎ למקומות ‎ איומים.‎ 
שלילת ‎ זכויות ‎ האדם ‎ מאסירים ‎ מאפיינת ‎ משטרים ‎ אפלים.‎ 
איננו ‎ רוצים ‎ שישראל ‎ תידרדר ‎ לשם.‎ 

ומעבר ‎ לכל ‎ -  פגיעה ‎ באסירים ‎ ובזכויות ‎ האדם ‎ הבסיסיות‎ 
שלהם ‎ לא ‎ תועיל ‎ לגלעד ‎ שליט. ‎ דרך ‎ הכוח ‎ והנקמה ‎ רק‎ 
מעמיקה ‎ את ‎ השנאה ‎ ועלולה ‎ להוביל ‎ לסחרור ‎ נוסף ‎ במעגל‎ 
האיבה. ‎ צעדים ‎ מתלהמים ‎ לא ‎ יסתירו ‎ את ‎ כישלון ‎ הממשלה‎ 
בהחזרת ‎ גלעד ‎ שליט ‎ לחיק ‎ משפחתו. ‎ את ‎ המשימה ‎ הזו ‎ ניתן‎ 
להשיג ‎ רק ‎ בדרך ‎ אחרת ‎ -  דרך ‎ של ‎ הידברות ‎ והגעה ‎ להסדר.‎ 

דב ‎ חנין‎ 


חד״ש ‎ ת״א: ‎ הזדמנויות ‎ חדשות‎ 

באסיפה ‎ של ‎ סניף ‎ תל־אביב ‎ של ‎ חד״ש ‎ (17.3) ‎ השתתפו‎ 
כשבעים ‎ חברות ‎ וחברים. ‎ במהלכה ‎ סקר ‎ ח״כ ‎ דב ‎ חנין ‎ את‎ 
המצב ‎ הפוליטי ‎ והחברתי ‎ ונערך ‎ דיון ‎ פתוח ‎ ומגוון, ‎ בו‎ 
השתתפו ‎ רבים ‎ מחברות ‎ וחברי ‎ הסניף.‎ 

בדיון ‎ הודגשו ‎ ההזדמנויות ‎ החדשות ‎ להתרחבות ‎ פעילותה‎ 
של ‎ חד״ש ‎ בקרב ‎ הציבור ‎ היהודי, ‎ והצורך ‎ בהרחבת ‎ פעילות‎ 
הסניף ‎ למאבקי ‎ עובדים ‎ ולמאבקי ‎ דיור, ‎ שהיקפם ‎ גובר ‎ בעת‎ 
האחרונה ‎ על ‎ רקע ‎ המשבר ‎ הכלכלי ‎ המחריף. ‎ כן ‎ הודגש‎ 
הצורך ‎ בחיזוק ‎ עבודתה ‎ של ‎ חד״ש ‎ ת״א ‎ במסגרות ‎ משותפות‎ 
יהודיות-ערביות ‎ ובמאבקים ‎ המתקיימים ‎ ברחבי ‎ הארץ,‎ 
ובמיוחד ‎ במאבקים ‎ ביפו.‎ 

רבים ‎ ציינו ‎ את ‎ יתרונות ‎ חלוקת ‎ העבודה ‎ בסניף ‎ לקבוצות‎ 
פעילות ‎ סביב ‎ תחומי ‎ מאבק: ‎ שותפות ‎ יהודית-ערבית; ‎ זכויות‎ 
עובדים‎ ;  קבוצה ‎ פמיניסטית ‎ שכבר ‎ החלה ‎ בפעילותה‎ ;  פורום‎ 
אדום ‎ ורוד ‎ שפעיל ‎ כבר ‎ כמה ‎ שנים‎ ;  וזכויות ‎ דיור.‎ 

האסיפה ‎ בחרה ‎ בוועד ‎ סניף ‎ המונה ‎ 21  חברים, ‎ וביניהם ‎ - 
עשר ‎ נשים. ‎ בדיון ‎ הודגשה ‎ החשיבות ‎ שבפעילות ‎ דמוקרטית‎ 
ושקופה ‎ של ‎ מוסדות ‎ חד״ש, ‎ ובמיוחד ‎ של ‎ ועד ‎ הסניף, ‎ על ‎ מנת‎ 
לאפשר ‎ לפעילים ‎ השפעה ‎ אמיתית ‎ על ‎ החלטות ‎ הסניף.‎ 

■וני ‎ לבנה‎ 


חברה‎ /3‎ 


אלפי ‎ ילדים ‎ ללא ‎ ביטוח ‎ בריאות‎ 


מדינת ‎ ישראל ‎ אשררה ‎ את ‎ אמנת ‎ האו״ם ‎ בדבר ‎ זכויות ‎ הילד‎ 
המטילה ‎ על ‎ המדינות ‎ החתומות ‎ את ‎ האחריות, ‎ כי ‎ לא ‎ תישלל‎ 
משום ‎ ילד, ‎ החי ‎ בתחומן, ‎ גישה ‎ לשירותי ‎ בריאות. ‎ למרות‎ 
התחייבות ‎ זו, ‎ החלה ‎ גם ‎ על ‎ ישראל, ‎ חיים ‎ בארץ ‎ אלפי ‎ ילדים‎ 
שאינם ‎ תושבים, ‎ אשר ‎ אינם ‎ זכאים ‎ לטיפול ‎ רפואי ‎ חינם, ‎ למעט‎ 
במקרי ‎ חירום. ‎ בין ‎ הילדים ‎ האלה ‎ -  ילדים ‎ של ‎ מהגרי ‎ עבודה,‎ 
ילדי ‎ עולים ‎ מברה״מ ‎ לשעבר ‎ שמשרד ‎ הפנים ‎ מטיל ‎ ספק‎ 
ביהדותם, ‎ ילדי ‎ פליטים ‎ ומבקשי ‎ מקלט ‎ ועוד.‎ 

לאחר ‎ מערכה ‎ ארוכת ‎ שנים ‎ שניהלה ‎ תמר ‎ גוזינסקי, ‎ בעת‎ 
שכיהנה ‎ כחברת ‎ כנסת ‎ בסיעת ‎ חד״ש, ‎ להכליל ‎ את ‎ הילדים‎ 
האלה ‎ בביטוח ‎ הבריאות ‎ הקיים, ‎ הסכימה ‎ הממשלה ‎ רק‎ 
להסדר ‎ מינהלי ‎ (שאינו ‎ חוק), ‎ אשר ‎ נכנס ‎ לתוקפו ‎ בפברואר‎ 
2001. ‎ לפי ‎ הסדר ‎ זה, ‎ הורים ‎ לילדים ‎ שאינם ‎ תושבים, ‎ רשאים‎ 
לבטח ‎ את ‎ ילדיהם ‎ באופן ‎ פרטי ‎ במסגרת ‎ קופ״ח ‎ מאוחדת.‎ 
הביטוח ‎ הזה ‎ מקנה ‎ לילד ‎ שאינו ‎ תושב ‎ סל ‎ שירותי ‎ בריאות,‎ 
השווה ‎ לסל ‎ השירותים ‎ הניתן ‎ לילדים ‎ ישראלים. ‎ עם ‎ זאת,‎ 
הסדר ‎ הביטוח ‎ מכיל ‎ סייגים, ‎ התניות ‎ וחסמים, ‎ וקודם ‎ כל‎ 
הצורך ‎ לשלם ‎ עבורו, ‎ ולכן ‎ הוא ‎ הותיר ‎ אלפי ‎ ילדים ‎ בארץ ‎ ללא‎ 
כל ‎ זכאות ‎ לשירותי ‎ בריאות.‎ 

לפי ‎ נתונים ‎ שהציגה ‎ קופ״ח ‎ מאוחדת, ‎ רק ‎ כ-1,700 ‎ ילדים‎ 
שאינם ‎ תושבים ‎ מבוטחים ‎ בקופת ‎ חולים ‎ מאוחדת ‎ במסגרת‎ 
הסדר ‎ זה. ‎ עמותת ‎ רופאים ‎ לזכויות ‎ אדם ‎ (רל״א) ‎ מציינת, ‎ כי‎ 
המספר ‎ הזעום ‎ הזה ‎ מוכיח, ‎ כי ‎ ההסדר ‎ הקיים ‎ אינו ‎ ממלא ‎ את‎ 
ייעודו, ‎ ואלפי ‎ ילדים ‎ עדיין ‎ שוהים ‎ בישראל ‎ ללא ‎ ביטוח ‎ רפואי‎ 
כלל.‎ 

הסייגים ‎ של ‎ ביטוח ‎ הבריאות ‎ המיוחד‎ 

הנה ‎ כמה ‎ מהבעיות, ‎ הפוגעות ‎ בזכותם ‎ הבסיסית ‎ של ‎ ילדים‎ 
שאינם ‎ תושבים ‎ לשירותי ‎ בריאות:‎ 

•  ההסדר ‎ וולנטרי: ‎ הוא ‎ מבוסס ‎ על ‎ אחריות ‎ ההורים ‎ לרישום‎ 
ולתשלום, ‎ ולא ‎ על ‎ זכותו ‎ של ‎ הילד ‎ לבריאות, ‎ זאת ‎ בניגוד‎ 
לילדי ‎ ישראלים, ‎ אשר ‎ זכאים ‎ לשירותי ‎ בריאות ‎ במנותק‎ 
מתשלום ‎ ורישום.‎ 

•  נדרשת ‎ תקופת ‎ המתנה ‎ של ‎ שישה ‎ חודשים ‎ לזכאות ‎ לטיפול‎ 
לילדים ‎ אשר ‎ לא ‎ נולדו ‎ בישראל ‎ -  תנאי ‎ הפוגע ‎ באופן ‎ מיוחד‎ 
בילדי ‎ פליטים ‎ ומבקשי ‎ מקלט.‎ 

•  הביטוח ‎ אינו ‎ מכסה ‎ טיפול ‎ רפואי ‎ במקרה ‎ של ‎ מצב ‎ רפואי,‎ 
שתחילתו ‎ עוד ‎ קודם ‎ לכניסה ‎ לישראל.‎ 

•  הטיפול ‎ הרפואי ‎ מותנה ‎ בדרישת ‎ תשלום ‎ גבוהה ‎ -  הדרישה‎ 
מהווה ‎ חסם ‎ כלכלי ‎ בפני ‎ משפחות ‎ מהגרים. ‎ כמו ‎ כן, ‎ ההסדר‎ 
נעדר ‎ מנגנון ‎ פטור ‎ או ‎ הנחה ‎ עבור ‎ הורים ‎ חסרי ‎ אמצעים.‎ 

•  ילדים ‎ פלסטינים, ‎ החיים ‎ בישראל, ‎ אינם ‎ זכאים ‎ להיכלל‎ 
בהסדר.‎ 

•  ההסדר ‎ אינו ‎ מהווה ‎ מענה ‎ לקטינים ‎ השוהים ‎ בגפם ‎ בישראל‎ 
ולכן ‎ אין ‎ מי ‎ שישלם ‎ עבורם ‎ את ‎ דמי ‎ הביטוח.‎ 

עתירת ‎ רל״א‎ 

בנובמבר ‎ 2007, ‎ שבה ‎ ודחתה ‎ ועדת ‎ השרים ‎ לענייני ‎ חקיקה‎ 
הצעת ‎ חוק ‎ בעניין ‎ זה, ‎ שהפעם ‎ הגיש ‎ אותה ‎ ח״כ ‎ דב ‎ חנין‎ 
(חד״ש). ‎ הצעת ‎ החוק ‎ נועדה ‎ לקבוע ‎ את ‎ זכאותם ‎ של ‎ ילדים‎ 
הנמצאים ‎ בארץ ‎ ליהנות ‎ משירותי ‎ בריאות ‎ ללא ‎ קשר ‎ למעמדם‎ 
החוקי ‎ של ‎ הוריהם ‎ וללא ‎ אפליה ‎ לעומת ‎ ילדים ‎ תושבי ‎ הארץ,‎ 
זאת ‎ תוך ‎ הפעלת ‎ הסדרי ‎ ביטוח ‎ הדומים ‎ באופיים ‎ לביטוח‎ 
ממלכתי. ‎ הצעת ‎ החוק ‎ נדחתה ‎ ע״י ‎ ועדת ‎ השרים ‎ בטענה, ‎ כי‎ 


ההסדר ‎ הקיים ‎ הינו ‎ מספק, ‎ וכי ‎ ביטוח ‎ בריאות ‎ ממלכתי‎ 
לילדים ‎ שאינם ‎ תושבים ‎ עלול ‎ לעודד ‎ "תיירות ‎ רפואית".‎ 

נוכח ‎ המצב ‎ הקשה ‎ של ‎ הילדים ‎ שאינם ‎ מבוטחים ‎ והסכנות‎ 
האורבות ‎ לבריאותם, ‎ הגישה ‎ רל״א ‎ עתירה ‎ לבג״צ ‎ בדרישה‎ 
להכללת ‎ כלל ‎ הילדים, ‎ השוהים ‎ בישראל, ‎ במסגרת ‎ ביטוח‎ 
בריאות ‎ ממלכתי.‎ 

בשל ‎ מספרם ‎ הרב ‎ של ‎ הילדים ‎ שאינם ‎ מבוטחים, ‎ ממשיכה‎ 
רל״א ‎ לקיים ‎ מדי ‎ שבוע ‎ מרפאה ‎ פתוחה, ‎ המיועדת ‎ לילדים‎ 
חסרי ‎ מעמד. ‎ בשנת ‎ 2007  ביקרו ‎ במרפאה ‎ הפתוחה ‎ של ‎ רל״א‎ 
470  ילדים ‎ שאינם ‎ מבוטחים. ‎ ב- ‎ 2008  עמד ‎ מספר ‎ הילדים‎ 
הלא ‎ מבוטחים ‎ שטופלו ‎ במרפאה ‎ על ‎ 340.‎ 

השאלה ‎ של ‎ הספקה ‎ שוויונית ‎ של ‎ שירותי ‎ בריאות ‎ לילדים‎ 
היא ‎ שאלה ‎ עקרונית ‎ ומעשית. ‎ מדינת ‎ ישראל, ‎ בהציבה ‎ סייגים‎ 
ומגבלות ‎ על ‎ שירותי ‎ בריאות ‎ לילדים ‎ שאינם ‎ תושבים, ‎ מטילה‎ 
למעשה ‎ על ‎ ילדים ‎ את ‎ האחריות ‎ למעשים ‎ ולבחירות ‎ של‎ 
הוריהם ‎ ונותנת ‎ הסכמתה ‎ לכך ‎ שתנאי ‎ חייהם, ‎ הקשים ‎ ממילא,‎ 
של ‎ ילדי ‎ מהגרים ‎ יתבטאו ‎ גם ‎ באי־נגישותם ‎ לשירותי ‎ בריאות.‎ 


מפעלים ‎ קורסים,‎ 

הממשלה ‎ אינה ‎ עושה ‎ דבר‎ 

גם ‎ לאחר ‎ הדיון ‎ בוועדת ‎ הכספים ‎ של ‎ הכנסת ‎ על ‎ הצלתו ‎ של‎ 
המפעל ‎ "עוף ‎ העמק" ‎ (רמת ‎ ישי), ‎ הממשלה ‎ אינה ‎ מתערבת,‎ 
ומניחה ‎ למפעל ‎ לקרוס.‎ 

נוכח ‎ העובדה, ‎ שחלק ‎ מהחוב ‎ של ‎ "עוף ‎ העמק" ‎ הוא‎ 
לאגודות ‎ השיתופיות ‎ (קיבוצים ‎ ומושבים), ‎ שהם ‎ בעלי ‎ מניות‎ 
בחברה, ‎ ואלה ‎ אינן ‎ מתכוונות ‎ לוותר ‎ עליו, ‎ ברור ‎ שלא ‎ יימצא‎ 
לו ‎ קונה. ‎ בתנאים ‎ אלה, ‎ החליטה ‎ ההסתדרות ‎ הכללית ‎ להיכנס‎ 
להליך ‎ משפטי, ‎ כדי ‎ לנסות ‎ ולהציל ‎ את ‎ המשחטה. ‎ ההסתדרות‎ 
מעריכה, ‎ כי ‎ הסיכוי ‎ היחיד ‎ למכירת ‎ המפעל ‎ ולהמשך ‎ ההעסקה‎ 
של ‎ 200  הפועלים ‎ הוא ‎ -  הליך ‎ משפטי ‎ של ‎ כינוס ‎ נכסים.‎ 

מאחר ‎ שהבעלים ‎ של ‎ "עוף ‎ העמק" ‎ הם ‎ אגודה ‎ שיתופית,‎ 
נפגשו ‎ נציגי ‎ ההסתדרות ‎ ונציגי ‎ ועד ‎ העובדים ‎ עם ‎ רשם‎ 
האגודות ‎ השיתופיות ‎ במשרד ‎ התמ״ת, ‎ עו״ד ‎ אורי ‎ זליגמן,‎ 
שבסמכותו ‎ להוציא ‎ צו ‎ פירוק ‎ לאגודה ‎ השיתופית, ‎ המחזיקה‎ 
במשחטה. ‎ זליגמן ‎ דיווח ‎ בפגישה, ‎ כי ‎ מינה ‎ חוקר ‎ לבדיקת‎ 
מצבה ‎ הכספי ‎ של ‎ האגודה, ‎ ובעקבות ‎ הדו״ח ‎ יחליט ‎ אם‎ 
להוציא ‎ צו ‎ פירוק.‎ 

גם ‎ הניסיון ‎ למנוע ‎ את ‎ סגירתו ‎ של ‎ מפעל ‎ אחר ‎ בפריפריה ‎ - 
"פרי ‎ הגליל" ‎ שבחצור ‎ הגלילית, ‎ נתקל ‎ במחסומים ‎ בדמות‎ 
הבנקים ‎ הנושים. ‎ זכי ‎ שלום, ‎ הבעלים ‎ של ‎ רשת ‎ "חצי ‎ חינם",‎ 
שהודיע ‎ על ‎ כוונתו ‎ לרכוש ‎ את ‎ המפעל ‎ תמורת ‎ 230  מיליון‎ 
שקל, ‎ הבהיר, ‎ כי ‎ אינו ‎ יכול ‎ לממשה, ‎ מאחר ‎ שהבנקים ‎ נסוגו‎ 
מהסכמתם ‎ לממן ‎ חוב ‎ בסך ‎ 6  מיליון ‎ שקל ‎ של ‎ "פרי ‎ הגליל"‎ 
לחברת ‎ ריץ׳.‎ 

אי-השלמת ‎ העסקה ‎ לרכישת ‎ "פרי ‎ הגליל" ‎ פוגעת ‎ קשות‎ 
בפועלים, ‎ שאינם ‎ יודעים ‎ אם ‎ ימשיכו ‎ לעבוד, ‎ וכחקלאים,‎ 
המגדלים ‎ את ‎ הירקות, ‎ אשר ‎ משמשים ‎ חומר ‎ גלם ‎ ל״פרי‎ 
הגליל". ‎ לאחר ‎ שפורסמה ‎ העסקה ‎ לרכישת ‎ המפעל, ‎ החקלאים‎ 
החלו ‎ בזריעת ‎ תירס, ‎ שהוא ‎ חומר ‎ הגלם ‎ העיקרי ‎ למפעל‎ 
השימורים. ‎ אך ‎ משנודע, ‎ כי ‎ העיסקה ‎ הוקפאה, ‎ גם ‎ החקלאים‎ 
הקפיאו ‎ את ‎ המשך ‎ הזריעה, ‎ והם ‎ מצפים ‎ שישולם ‎ להם ‎ החוב‎ 
בסך ‎ 27  מיליון ‎ שקל, ‎ שחייב ‎ להם ‎ "פרי ‎ הגליל".‎ 


דמוקרטיה‎ /4‎ 


המשמעות ‎ של ‎ זריקת ‎ גט ‎ לחייבים ‎ ערבים‎ 

ח״כ ‎ אגבריה: ‎ "הרוב ‎ הגדול ‎ של ‎ האזרחים ‎ הערבים ‎ כבר ‎ בולד ‎ במדינת ‎ ישראל,‎ 
אך ‎ אזרחותם ‎ וזכויותיהם ‎ נמצאות ‎ עדיין ‎ בסימן ‎ שאלה".‎ 


את ‎ נאום ‎ הבכורה ‎ שלו ‎ (16.3) ‎ פתח ‎ ח״כ ‎ עפו ‎ אגבריה‎ 
(חד״ש) ‎ במובאה ‎ משירו ‎ של ‎ נתן ‎ אלתרמן, ‎ שהוקדש‎ 
לתופיק ‎ טובי, ‎ אז ‎ חבר ‎ כנסת ‎ בסיעת ‎ מק״י. ‎ וכך ‎ כתב ‎ אלתרמן:‎ 

"ובכן: ‎ מי ‎ תופיק ‎ טובי? ‎ הוא ‎ חבר ‎ הכנסת/ ‎ הוא ‎ קומוניסט‎ 
ערבי, ‎ בבית ‎ הנבחרים/ ‎ יושב ‎ הוא ‎ בזכות ‎ ולא ‎ בחסד.../ ‎ כבר‎ 
עת ‎ אולי ‎ לזכור ‎ זאת, ‎ חברים/ ‎ ואין ‎ הוא ‎ חב ‎ בזה ‎ כל ‎ חוב ‎ על‎ 
גודל ‎ הנפש/ ‎ ישיבתו ‎ היא ‎ חוק/ ‎ היא ‎ צו/ ‎ היא ‎ אלף־בית/ ‎ לא‎ ! 
אין ‎ הפרלמנט ‎ צריך ‎ ביד ‎ מונפת/ ‎ לזרוק ‎ לו ‎ מדי ‎ פעם ‎ את‎ 
הגט..."‎ 

אגבריה ‎ ציין, ‎ כי ‎ למרות ‎ שחלף ‎ כבר ‎ יובל ‎ שנים ‎ מאז ‎ נכתבו‎ 
המלים ‎ האלה, ‎ עדיין ‎ ישנם ‎ הרואים ‎ בו ‎ וביתר ‎ הח״כים ‎ הערבים‎ 
משום ‎ מטרד, ‎ שיש ‎ לסלקו ‎ מבית ‎ הנבחרים. ‎ וישנם ‎ גם ‎ כאלה,‎ 
הקוראים ‎ לגרש ‎ את ‎ האזרחים ‎ הערבים ‎ מהמדינה. ‎ עמדות ‎ אלה‎ 
מבטאות ‎ את ‎ חולשתה ‎ של ‎ הדמוקרטיה ‎ הישראלית, ‎ המפלה‎ 
לרעה ‎ את ‎ האזרחים ‎ הערבים ‎ ומשלימה ‎ עם ‎ תופעות ‎ של‎ 
גזענות.‎ 

אגבריה ‎ קרא ‎ ללמוד ‎ לחיות ‎ יחד ‎ וליצור ‎ דו-קיום ‎ אמיתי,‎ 
המבוסס ‎ על ‎ שוויון ‎ אמיתי, ‎ שפירושו ‎ גם ‎ שלום ‎ אמיתי. ‎ הוא‎ 
תבע ‎ לשפר ‎ את ‎ מצבה ‎ של ‎ האוכלוסייה ‎ הערבית ‎ בתחומי‎ 
התשתיות, ‎ אזורי ‎ התעשייה, ‎ ומערכות ‎ החינוך, ‎ הבריאות‎ 
והתרבות, ‎ ולהשקיע ‎ בקליטת ‎ אקדמאים ‎ ערבים ‎ במגזר‎ 
הציבורי ‎ ובתעשיות ‎ האזרחיות.‎ 

בפנותו ‎ לממשלה, ‎ קרא ‎ לה ‎ אגבריה ‎ לקבל ‎ החלטה ‎ אמיצה‎ 
ולקדם ‎ משא-ומתן ‎ אמיתי ‎ לשלום ‎ עם ‎ הפלסטינים, ‎ לסיים ‎ את‎ 
הכיבוש ‎ ולאפשר ‎ את ‎ כינונה ‎ של ‎ מדינה ‎ פלסטינית ‎ עצמאית,‎ 
שבירתה ‎ -  ירושלים ‎ המזרחית. ‎ השלום, ‎ הדגיש, ‎ הוא ‎ הערובה‎ 
הטובה ‎ ביותר ‎ לביטחונה ‎ של ‎ ישראל.‎ 
מיכל ‎ האמוניה ‎ במפרץ ‎ חיפה‎ 

בהצעה ‎ לסדר ‎ היום ‎ (18.3), ‎ העלה ‎ ח״כ ‎ דב ‎ חנין‎ (חד״ש)‎ 
את ‎ הבעיה ‎ החריפה ‎ של ‎ מיכל ‎ האמוניה ‎ במפרץ ‎ חיפה. ‎ לפי‎ 
תחקירים ‎ של ‎ הערוץ ‎ הראשון, ‎ אם ‎ ייפגע ‎ מיכל ‎ האמוניה, ‎ בשל‎ 
אסון ‎ טבע ‎ או ‎ מסיבה ‎ ביטחונית ‎ -  עלולים ‎ להיפגע ‎ באופן ‎ ישיר‎ 
100  אלף ‎ אזרחים ‎ ברדיוס ‎ של ‎ 13  ק״מ. ‎ מגביר ‎ את ‎ הסכנה‎ 
לאזרחים ‎ קיומם ‎ של ‎ מתקנים ‎ מסוכנים ‎ נוספים ‎ באותו ‎ אזור.‎ 

חנין ‎ תבע ‎ מהממשלה ‎ לנהוג ‎ בהחלטיות, ‎ במטרה ‎ להרחיק‎ 
מהציבור ‎ מתקנים ‎ מסוכנים ‎ לחייו ‎ ולבריאותו.‎ 
היום ‎ הלאומי ‎ למדע‎ 

בדיון ‎ שהוקדש ‎ ליום ‎ הלאומי ‎ למדע, ‎ העלה ‎ ח״כ ‎ דב ‎ חנין‎ 
על ‎ נס ‎ את ‎ פועלו ‎ של ‎ אלברט ‎ אינשטיין, ‎ שיום ‎ הולדתו ‎ נבחר‎ 
כיום ‎ המדע. ‎ אינשטיין, ‎ אמר ‎ הנין, ‎ היה ‎ מדען, ‎ הומניסט‎ 
וסוציאליסט.‎ 

חנין ‎ הצביע ‎ על ‎ המשבר ‎ החמור, ‎ אליו ‎ נקלעו‎ 
האוניברסיטאות ‎ והמחקר ‎ המדעי ‎ בישראל ‎ בעטיה ‎ של‎ 
מדיניות ‎ ממשלתית, ‎ המקצצת ‎ בתקציבי ‎ ההשכלה ‎ הגבוהה.‎ 
התקציב ‎ הממשלתי ‎ בחישוב ‎ לסטודנט ‎ ירד ‎ מ-37 ‎ אלף ‎ שקלים‎ 
בשנת ‎ 1996  עד ‎ ל-27 ‎ אלף ‎ שקלים ‎ כיום. ‎ במקביל ‎ אין‎ 
לאוניברסיטאות ‎ תקציבי ‎ מחקר, ‎ ולכן ‎ מדענים ‎ עוברים ‎ לחו״ל.‎ 


בסיום ‎ נאומו ‎ ביקר ‎ חנין ‎ בחריפות ‎ את ‎ המדיניות ‎ של ‎ הפרטת‎ 
ההשכלה ‎ הגבוהה. ‎ הוא ‎ הציע ‎ לממשלה ‎ ללמוד ‎ מהניסיון ‎ של‎ 
אוסטרליה, ‎ שבה ‎ הייתה ‎ מערכת ‎ מפוארת ‎ להשכלה ‎ גבוהה.‎ 
בתחילת ‎ שנות ‎ ה -90, ‎ הובילה ‎ מדיניות ‎ ניאו-ליברלית‎ 
להפרטה ‎ של ‎ האוניברסיטאות. ‎ התוצאה ‎ הייתה ‎ כה ‎ גרועה,‎ 
שלפני ‎ שלוש ‎ שנים ‎ שינתה ‎ ממשלת ‎ אוסטרליה ‎ את ‎ מדיניותה‎ 
מהקצה ‎ אל ‎ הקצה ‎ ושיקמה ‎ את ‎ המוסדות ‎ להשכלה ‎ גבוהה‎ 
במימון ‎ ציבורי.‎ 


יורים ‎ ומתוודים‎ 

פעם, ‎ לאחר ‎ מלחמת ‎ לבנון ‎ הראשונה, ‎ סיפרו ‎ חיילים ‎ על‎ 
זוועותיה, ‎ וכך ‎ נולד ‎ הביטוי ‎ "יורים ‎ ובוכים". ‎ התסריט ‎ הזה‎ 
חזר ‎ על ‎ עצמו ‎ השבוע, ‎ כאשר ‎ היומון ‎ ״הארץ״ ‎ ובעקבותיו ‎ - 
כלי ‎ תקשורת ‎ אחרים, ‎ הביאו ‎ עדויות ‎ של ‎ חיילים ‎ על ‎ הריגתם‎ 
של ‎ אזרחים ‎ פלסטינים ‎ ועל ‎ הרס ‎ ברוטלי ‎ במהלך ‎ מלחמת ‎ עזה.‎ 

החיילים, ‎ בוגרי ‎ המכינה ‎ הקדם־צבאית ‎ ע״ש ‎ רבץ ‎ באורנים,‎ 
סיפרו ‎ בשיחה ‎ שהתקיימה ‎ ב-13 ‎ בפברואר ‎ על ‎ תקריות, ‎ אשר‎ 
במהלכן ‎ חיילים ‎ הרגו ‎ נשים ‎ וילדים, ‎ ועל ‎ השחתת ‎ רכוש ‎ של‎ 
משפחות ‎ פלסטיניות, ‎ שבבתיהן ‎ התנחלו.‎ 

הנה ‎ כמה ‎ מהעדויות, ‎ כפי ‎ שפורסמו ‎ ב״הארץ״‎ (20.3):‎ 

"בהתחלה ‎ ההגדרה ‎ הייתה ‎ להיכנס ‎ לתוך ‎ בית. ‎ היינו‎ 
אמורים ‎ להיכנס ‎ עם ‎ רכב ‎ משוריין ‎ שנקרא ‎ ׳אכזרית׳, ‎ לפרוץ‎ 
לתוך ‎ הדלת ‎ התחתונה, ‎ להתחיל ‎ לירות ‎ בפנים ‎ ואז... ‎ אני ‎ קורא‎ 
לזה ‎ לרצוח. ‎ בעצם ‎ היינו ‎ צריכים ‎ לעלות ‎ קומה-קומה ‎ וכל ‎ בן‎ 
אדם ‎ שאנחנו ‎ מזהים, ‎ לירות ‎ בו".‎ 

"אחד ‎ הקצינים ‎ שלנו, ‎ מ״פ, ‎ ראה ‎ מישהי ‎ עוברת ‎ על ‎ איזה‎ 
ציר, ‎ זקנה, ‎ מבוגרת. ‎ היא ‎ הלכה ‎ בטווח ‎ די ‎ רחוק, ‎ אבל ‎ מספיק‎ 
כדי ‎ שתוכל ‎ להוריד ‎ את ‎ מי ‎ שאתה ‎ מזהה ‎ שם. ‎ אם ‎ היא ‎ חשודה,‎ 
לא ‎ חשודה, ‎ לא ‎ יודע. ‎ בסוף ‎ הוא ‎ העלה ‎ אנשים ‎ לגג, ‎ כדי‎ 
להוריד ‎ אותה ‎ עם ‎ הקלעים. ‎ מהתיאור ‎ של ‎ הסיפור ‎ הזה, ‎ פשוט‎ 
הרגשתי ‎ שזה ‎ רצח ‎ בדם ‎ קר".‎ 

"המ״מ ‎ שחרר ‎ את ‎ המשפחה ‎ ואמר ‎ להם ‎ לקחת ‎ ימינה. ‎ אמא‎ 
אחת ‎ ושני ‎ ילדים ‎ לא ‎ הבינו ‎ ולקחו ‎ שמאלה, ‎ ושכחו ‎ להודיע‎ 
לקלע ‎ שעל ‎ הגג ‎ ששיחררו ‎ אותם ‎ וזה ‎ תקין ‎ והוא... ‎ אפשר‎ 
להגיד ‎ שהוא ‎ פעל ‎ כמו ‎ שצריך, ‎ כמו ‎ שנתנו ‎ את ‎ ההוראות...‎ 
הוא ‎ ירה ‎ בהם ‎ ישר, ‎ אני ‎ לא ‎ יודע ‎ אם ‎ הוא ‎ ירה ‎ לרגליים ‎ או‎ 
משהו ‎ כזה, ‎ בכל ‎ אופן ‎ בסופו ‎ של ‎ דבר ‎ הוא ‎ הרג ‎ אותם".‎ 

״אצלנו ‎ הייתה ‎ הוראה ‎ באיזשהו ‎ יום ‎ -  כל ‎ הציוד, ‎ כל‎ 
הרהיטים, ‎ פשוט ‎ לנקות ‎ את ‎ כל ‎ הבית. ‎ זרקנו ‎ הכל ‎ דרך‎ 
החלונות, ‎ כדי ‎ לפנות ‎ מקום. ‎ כל ‎ תכולת ‎ הבית ‎ עפה ‎ החוצה ‎ דרך‎ 
החלונות".‎ 

בתגובה ‎ לתמליל ‎ השיחה, ‎ שהועברה ‎ לצה״ל, ‎ הודיע ‎ דובר‎ 
צה״ל, ‎ כמה ‎ לא ‎ מפתיע, ‎ כי ‎ אין ‎ לו ‎ ידיעות ‎ התומכות ‎ באירועים‎ 
המדוברים. ‎ הדובר ‎ גם ‎ אמר, ‎ שצה״ל ‎ יתחקר ‎ את ‎ האירועים‎ 
"במידת ‎ הצורך". ‎ אין ‎ ספק, ‎ יהיו ‎ תחקירים ‎ של ‎ צה״ל. ‎ שהרי‎ 
מה ‎ שהצבא ‎ והממשלה ‎ פוחדים ‎ ממנו ‎ באמת ‎ אינו ‎ דעת ‎ הקהל‎ 
בישראל, ‎ אלא ‎ בית ‎ הדין ‎ הבינלאומי ‎ בהאג.‎ 


בינלאומי ‎ /5‎ 


ניצחון ‎ השמאל ‎ בבחירות ‎ לנשיאות ‎ אל ‎ סלבדור‎ 

מאוריסיו ‎ פונס, ‎ נציג ‎ חזית ‎ פרבונדו ‎ מרטי, ‎ הוא ‎ עתה ‎ נשיא.‎ 


מאוריסיו ‎ פונס, ‎ מנהיג ‎ השמאל, ‎ זכה ‎ ב-52 ‎ אחוזים‎ 
מהקולות ‎ בבחירות ‎ לנשיאות, ‎ שנערכו ‎ באל ‎ סלבדור ‎ (15.3).‎ 
פונס ‎ ניצח ‎ את ‎ מועמד ‎ מפלגת ‎ השלטון ‎ השמרנית ‎ רודריגו‎ 
אבילה, ‎ שזכה ‎ ב-48 ‎ אחוזים ‎ מהקולות. ‎ ועדת ‎ הבחירות‎ 
המרכזית ‎ דיווחה, ‎ כי ‎ שיעור ‎ ההצבעה ‎ בבחירות ‎ היה ‎ גבוה‎ 
ועמד ‎ על ‎ 67%  מבעלי ‎ זכות ‎ הבחירה.‎ 

מאוריסיו ‎ פונס ‎ (49) ‎ הוא ‎ עיתונאי ‎ שעבד ‎ במשך ‎ שנים‎ 
בחברת ‎ החדשות ‎ סי.אן.אן. ‎ הוא ‎ היה ‎ המועמד ‎ לנשיאות‎ 
מטעם ‎ תנועת ‎ הגרילה ‎ לשעבר ‎ ^ו/ץוק‎ (חזית ‎ פרבונדו ‎ מארטי‎ 
לשחרור ‎ לאומי).‎ 

הבחירות ‎ לנשיאות ‎ היו ‎ הפעם ‎ הראשונה, ‎ בה ‎ מפלגתו ‎ של‎ 
פונס ‎ הדיחה ‎ את ‎ המפלגה ‎ השמרנית ‎ שהייתה ‎ בשלטון ‎ מאז‎ 
סיום ‎ מלחמת ‎ האזרחים ‎ במדינה ‎ ב-1991. ‎ במלחמה ‎ ההיא‎ 
העקובה ‎ מדם, ‎ שנמשכה ‎ 11  שנים, ‎ ואשר ‎ הסתיימה ‎ בהסכם‎ 
שלום ‎ בתיווך ‎ האו״ם, ‎ נהרגו ‎ כ-70 ‎ אלף ‎ בני ‎ אדם.‎ 

"זהו ‎ ניצחון ‎ לאזרחים ‎ שהאמינו ‎ בתקווה ‎ והתגברו ‎ על‎ 
הפחד. ‎ זהו ‎ הניצחון ‎ לכל ‎ תושבי ‎ אל ‎ סלבדור. ‎ המפלגה‎ 
השמרנית ‎ עוברת ‎ כעת ‎ לאופוזיציה, ‎ אך ‎ עלינו ‎ להקשיב ‎ לקולה‎ 
ולכבד ‎ אותה. ‎ זהו ‎ הלילה ‎ המאושר ‎ בחיי. ‎ אני ‎ רוצה ‎ להודות‎ 
לכל ‎ הבוחרים ‎ שהצביעו ‎ לשינוי ‎ ולתקווה״ ‎ -  הכריז ‎ פונס‎ 
בנאום ‎ הניצחון ‎ שלו.‎ 

לאחר ‎ פרסום ‎ התוצאות ‎ הראשונות, ‎ יצאו ‎ אלפים ‎ מתומכיו‎ 
של ‎ פונס ‎ לרחובות ‎ הערים ‎ כשהם ‎ לבושים ‎ חולצות ‎ אדומות.‎ 
הם ‎ קראו ‎ סיסמאות ‎ עידוד ‎ למנהיג ‎ השמאל ‎ ונשאו ‎ את ‎ דגלי‎ 
מפלגתו.‎ 

לכל ‎ אורך ‎ מערכת ‎ הבחירות ‎ הוביל ‎ פונס ‎ בפער ‎ קטן, ‎ אולם‎ 
הפער ‎ בסקרים ‎ צומצם ‎ בימים ‎ שקדמו ‎ ליום ‎ הבחירות, ‎ לאחר‎ 
שאבילה, ‎ מפקד ‎ המשטרה ‎ לשעבר, ‎ הציג ‎ את ‎ יריבו‎ 
כ״קומוניסט ‎ וכחבר ‎ קרוב ‎ של ‎ נשיא ‎ ונצואלה, ‎ הוגו ‎ צ׳אבס".‎ 

עם ‎ ניצחון ‎ מפלגת ‎ השמאל ‎ בבחירות, ‎ מצטרפת ‎ אל ‎ סלבדור‎ 
לשורת ‎ המדינות ‎ במרכז ‎ ובדרום ‎ אמריקה, ‎ בהן ‎ נבחרו‎ 
ממשלות ‎ מתקדמות ‎ בשנים ‎ האחרונות: ‎ בוליביה, ‎ ניקרגואה,‎ 
אקוואדור, ‎ ונצואלה ‎ ופראגוואי.‎ 

בוליביה: ‎ בעלי ‎ אדמות ‎ שניצלו‎ 
עובדים ‎ ־  איבדו ‎ את ‎ אדמותיהם‎ 

איוו ‎ מוראלס, ‎ נשיא ‎ בוליביה, ‎ העביר ‎ בשבוע ‎ שעבר ‎ את‎ 
הזכויות ‎ על ‎ אדמות ‎ חקלאיות ‎ מחמישה ‎ בעלי ‎ אדמות ‎ עשירים‎ 
לפועליהם ‎ העניים.‎ 

מוראלס ‎ העביר ‎ לפועלים ‎ את ‎ האדמות, ‎ לאחר ‎ שהחוואים‎ 
הואשמו ‎ בהעסקת ‎ הפועלים ‎ בתנאים ‎ של ‎ כמעט-עבדות. ‎ "כאן‎ 
ובמעשה ‎ זה, ‎ אנו ‎ מתחילים ‎ במערכה ‎ נגד ‎ בעלי ‎ האדמות‎ 
הגדולים ‎ בבוליביה" ‎ ־  הדגיש ‎ מוראלס.‎ 

חלוקת ‎ האדמות ‎ לפועלים ‎ החקלאיים ‎ נערכה ‎ שבוע ‎ לאחר‎ 
שקבוצת ‎ איכרים ‎ חסרי ‎ חלקות ‎ משלהם ‎ החלה ‎ להשתלט ‎ על‎ 
שטחים ‎ של ‎ בעלי ‎ אדמות ‎ גדולים, ‎ ובהם ‎ אדמותיו ‎ של ‎ סגן‎ 
הנשיא ‎ לשעבר ‎ ויקטור ‎ הוגו ‎ קרדנאס.‎ 


שלושה ‎ מיליון ‎ בשביתה ‎ בצרפת‎ 

בשביתה ‎ הכללית, ‎ שנערכה ‎ בצרפת ‎ ב-19 ‎ במרס ‎ תחת‎ 
הכותרת ‎ "יום ‎ פעולה", ‎ השתתפו ‎ שלושה ‎ מיליון ‎ עובדים‎ 
וסטודנטים. ‎ השביתה ‎ זכתה ‎ בתמיכה ‎ רחבה ‎ של ‎ 74% 
מהנשאלים ‎ בסקרי ‎ דעת ‎ קהל, ‎ והיא ‎ מעידה ‎ על ‎ העמקת ‎ משבר‎ 
האמון ‎ ביחס ‎ הציבור ‎ לנשיא ‎ סרקוזי ‎ ולממשלתו. ‎ בשביתה‎ 
הכללית ‎ הקודמת, ‎ שנערכה ‎ ב-19 ‎ בינואר, ‎ נטלו ‎ חלק ‎ כשני‎ 
מיליון ‎ בני ‎ אדם.‎ 

במרכז ‎ השביתה ‎ עמדו ‎ השלכות ‎ המשבר ‎ הכלכלי,‎ 
הפיטורים ‎ והאבטלה, ‎ כמו ‎ גם ‎ ההתנגדות ‎ לרפורמות ‎ המיבניות‎ 
שיזם ‎ סרקוזי ‎ במערכות ‎ החינוך ‎ והבריאות ‎ ובשוק ‎ העבודה.‎ 
האיגודים ‎ המקצועיים ‎ מתריעים, ‎ כי ‎ יישום ‎ הרפורמות ‎ מגדיל‎ 
את ‎ האבטלה ‎ ומעודד ‎ חברות ‎ לפטר ‎ עובדים, ‎ אפילו ‎ כאשר ‎ הן‎ 
מרוויחות. ‎ כך, ‎ למשל, ‎ פיטרה ‎ חברת ‎ הדלק ‎ "טוטאל" ‎ כ-600‎ 
עובדים, ‎ למרות ‎ שרשמה ‎ בשנה ‎ שעברה ‎ רווח ‎ של ‎ 20  מיליארד‎ 
דולר.‎ 

השובתים ‎ מחו ‎ גם ‎ על ‎ הכיוון ‎ המרכזי ‎ של ‎ ההתערבות‎ 
הממשלתית ‎ נוכח ‎ המשבר ‎ הכלכלי: ‎ ממשלתו ‎ של ‎ סרקוזי‎ 
מזרימה ‎ תקציבים ‎ במטרה ‎ להציל ‎ בנקים ‎ וכן ‎ מפעלים ‎ קורסים‎ 
בתעשיית ‎ הרכב, ‎ אך ‎ מטילה ‎ את ‎ עול ‎ המשבר ‎ על ‎ העובדים.‎ 

במהלך ‎ החודשים ‎ האחרונים ‎ נערכו ‎ מאבקים ‎ בחברות ‎ רבות‎ 
בצרפת ‎ נגד ‎ פיטורים. ‎ במפעל ‎ הצמיגים ‎ קונטיננטל, ‎ למשל,‎ 
השליכו ‎ הפועלים ‎ ביצים ‎ על ‎ חברי ‎ ההנהלה, ‎ בעוד ‎ חבריהם‎ 
קוראים ‎ יחד ‎ את ‎ הקריאה, ‎ שהפכה ‎ קריאת ‎ הקרב ‎ נגד ‎ פיטורים‎ : 
"איננו ‎ ממחטות ‎ נייר", ‎ המכוונת ‎ למחות ‎ על ‎ היחס ‎ לפועלים‎ 
כאל ‎ מוצרים ‎ חד-פעמיים ‎ בנוסח ‎ "השתמש ‎ וזרוק".‎ 

במהלך ‎ השנה ‎ האחרונה ‎ נערכו ‎ בצרפת ‎ מאבקים ‎ חשובים‎ 
של ‎ עובדי ‎ הרפואה ‎ נגד ‎ סגירתם ‎ של ‎ בתי ‎ חולים ‎ קטנים‎ ;  ושל‎ 
תלמידים ‎ ומורים ‎ נגד ‎ הקיצוץ ‎ במספר ‎ המורים. ‎ בתחילת ‎ שנת‎ 
הלימודים ‎ הנוכחית ‎ פוטרו ‎ 11  אלף ‎ מורים, ‎ ולפי ‎ התוכנית‎ 
ייאבדו ‎ את ‎ מקום ‎ עבודת ‎ עוד ‎ 13,500  מורים ‎ בתחילת ‎ שנת‎ 
הלימודים ‎ הבאה.‎ 

ל״יום ‎ הפעולה" ‎ היו ‎ שותפים ‎ גם ‎ איגודים ‎ מקצועיים ‎ וגם‎ 
ארגונים ‎ של ‎ סטודנטים ‎ ומרצים. ‎ 60  אלף ‎ סטודנטים ‎ ומרצים‎ 
השתתפו ‎ בהפגנות, ‎ כשהם ‎ מדגישים ‎ את ‎ התנגדותם ‎ לרפורמות‎ 
בחינוך, ‎ שיזם ‎ סרקוזי. ‎ רפורמות ‎ אלה ‎ נועדו ‎ לתת ‎ בידי ‎ הנהלות‎ 
האוניברסיטאות ‎ סמכויות ‎ רחבות ‎ יותר ‎ לפיקוח ‎ על ‎ עבודת‎ 
המרצים. ‎ המפגינים ‎ מאשימים ‎ את ‎ סרקוזי ‎ בניסיון ‎ לפגוע‎ 
בחופש ‎ האקדמי.‎ 

חוגי ‎ השלטון ‎ בצרפת ‎ חוששים, ‎ כי ‎ השילוב ‎ של ‎ מחאת‎ 
האיגודים ‎ המקצועיים ‎ ושל ‎ מחאת ‎ הסטודנטים ‎ יוביל ‎ לפיצוץ‎ 
חברתי, ‎ הדומה ‎ למרד ‎ של ‎ שנת ‎ 1968. ‎ לכן ‎ כינס ‎ סרקוזי ‎ נציגים‎ 
של ‎ האיגודים ‎ המקצועיים, ‎ הממשלה ‎ והעסקים. ‎ סרקוזי ‎ גם‎ 
הכריז ‎ על ‎ הקלות ‎ מס ‎ במטרה ‎ לעודד ‎ פעילות ‎ כלכלית.‎ 

מנהיגי ‎ האיגודים ‎ המקצועיים ‎ תובעים ‎ להמיר ‎ את ‎ הטבות‎ 
המס ‎ בהשקעה ‎ ממשלתית ‎ בהכשרה ‎ מקצועית ‎ ובקידום‎ 
מישרות ‎ "ירוקות" ‎ בענף ‎ האנרגיה ‎ החלופית.‎ 


גבול ‎ להפרטה: ‎ בג״ץ ‎ על ‎ במי ‎ הסוהו‎ 


בית ‎ המשפט ‎ הגבוה ‎ לצדק ‎ הוציא ‎ (18.3) ‎ צו ‎ ביניים, ‎ האוסר‎ 
על ‎ פתיחת ‎ בית ‎ הסוהר ‎ הפרטי ‎ הראשון, ‎ אשר ‎ נבנה ‎ באזור‎ 
באר-שבע. ‎ צו ‎ הביניים ‎ הוצא ‎ במסגרת ‎ דיון, ‎ המתמשך ‎ כבר‎ 
ארבע ‎ שנים, ‎ בעתירה ‎ נגד ‎ הפרטת ‎ שירותי ‎ הכליאה, ‎ שיזמה‎ 
הממשלה.‎ 

בשנים ‎ האחרונות ‎ מתנהל ‎ מאבק ‎ ציבורי ‎ חשוב ‎ בנושא‎ 
ההפרטה ‎ של ‎ בתי ‎ הסוהר. ‎ טענות ‎ המתנגדים ‎ להפרטה ‎ רבות,‎ 
בין ‎ היתר: ‎ הדאגה ‎ לזכויות ‎ האסירים, ‎ לזכויות ‎ הסוהרים‎ 
כשכירים, ‎ למערך ‎ שיקום ‎ האסירים ‎ ולשלום ‎ הציבור. ‎ מחקרים‎ 
שעקבו ‎ אחר ‎ ניסיונות ‎ מקבילים ‎ בעולם ‎ להפריט ‎ את ‎ שירותי‎ 
הכליאה ‎ הראו ‎ כשלון ‎ צורב ‎ בכל ‎ אחד ‎ מהמישורים ‎ האלה.‎ 

ח״ב ‎ דב ‎ חנין ‎ (חד״ש) ‎ הוא ‎ שותף ‎ למערכה ‎ נגד ‎ הפרטת‎ 
בתי ‎ הסוהר. ‎ הוא ‎ נמנה ‎ עם ‎ יוזמי ‎ הצעת ‎ החוק ‎ שנועדה ‎ לאסור‎ 
על ‎ הפרטת ‎ שירותי ‎ הכליאה ‎ בישראל. ‎ בעקבות ‎ סיכול ‎ הצעת‎ 
החוק ‎ בידי ‎ הרוב ‎ הקואליציוני ‎ בכנסת, ‎ חזר ‎ הדיון ‎ בנושא‎ 
הפרטת ‎ בתי ‎ הסוהר ‎ לבג״צ.‎ 

ח״ב ‎ חנין, ‎ יושב ‎ ראש ‎ עמית ‎ של ‎ השדולה ‎ לזכויות ‎ האדם‎ 
בכנסת, ‎ ברך ‎ על ‎ הוצאת ‎ צו ‎ הביניים ‎ נגד ‎ הפעלת ‎ בית ‎ הסוהר‎ 
המופרט, ‎ בציינו:‎ 

"פעם ‎ נוספת ‎ מראה ‎ בג״צ, ‎ שהוא ‎ משוכה ‎ אחרונה ‎ בפני‎ 
פגיעות ‎ קשות ‎ ומסוכנות ‎ בזכויות ‎ אדם. ‎ הפרטת ‎ בתי ‎ סוהר ‎ היא‎ 
צעד ‎ קיצוני ‎ במיוחד ‎ במדיניות ‎ ההפרטה. ‎ בצעד ‎ זה, ‎ המדינה‎ 
מעבירה ‎ לגורמים ‎ הפועלים ‎ למטרות ‎ רווח ‎ את ‎ גרעין ‎ הפעילות‎ 
שלה ‎ -  שלילת ‎ חירותם ‎ של ‎ בני ‎ אדם. ‎ הניסיון ‎ בעולם ‎ מלמד,‎ 
שהפרטת ‎ בתי ‎ סוהר ‎ היא ‎ מתכון ‎ בדוק ‎ להגדלת ‎ מספר‎ 
האסירים, ‎ להידרדרות ‎ הנורמות ‎ בהתייחסות ‎ לאסירים,‎ 
ולפגיעה ‎ בשלום ‎ הציבור. ‎ רק ‎ לאחרונה ‎ פורסמו ‎ בארה״ב‎ 
נתונים, ‎ המצביעים ‎ על ‎ הנזק ‎ החברתי ‎ החמור ‎ שגרמו ‎ בתי ‎ כלא‎ 
פרטיים".‎ 

עיצומים ‎ בחברת ‎ החשמל‎ 
למניעת ‎ פיטורים‎ 

עובדי ‎ חברת ‎ החשמל ‎ עבדו ‎ בשבוע ‎ שעבר ‎ במתכונת ‎ שבת‎ 
בשלושה ‎ מחוזות ‎ ־  דן, ‎ ירושלים ‎ וחיפה. ‎ בעקבות ‎ עיצומי‎ 
העובדים, ‎ לא ‎ בוצעו ‎ עבודות ‎ שתוכננו, ‎ ואילו ‎ מרכז ‎ השירות‎ 
103  של ‎ החברה ‎ טיפל ‎ בפניות ‎ חירום ‎ בלבד. ‎ גם ‎ משרדי ‎ קבלת‎ 
קהל ‎ של ‎ גוש ‎ דן, ‎ חיפה ‎ וירושלים ‎ היו ‎ סגורים.‎ 

עובדים ‎ רבים ‎ בחברת ‎ החשמל, ‎ הנוקטים ‎ עיצומים ‎ חלקיים,‎ 
קיבלו ‎ מכתבי ‎ התראה ‎ מהנהלת ‎ החברה, ‎ לפיהם ‎ לא ‎ יקבלו‎ 
שכר ‎ עבור ‎ יום ‎ שבו ‎ נקטו ‎ עיצומים. ‎ בתגובה ‎ מסר ‎ מיקו ‎ צרפתי,‎ 
יו״ר ‎ ארגון ‎ העובדים, ‎ כי ‎ להנהלת ‎ חברת ‎ החשמל ‎ אין ‎ זכות‎ 
לשלול ‎ שכר ‎ מעובדים ‎ הנוקטים ‎ עיצומים ‎ חלקיים.‎ 

במכתב ‎ ששלח ‎ להנהלה, ‎ האשים ‎ אותה ‎ צרפתי ‎ בהסלמת‎ 
הסכסוך, ‎ המתמקד ‎ בתוכנית ‎ השינוי ‎ הארגוני ‎ "מצפן", ‎ אותה‎ 
החלה ‎ ההנהלה ‎ ליישם ‎ באופן ‎ חד-צדדי. ‎ צרפתי ‎ הודיע,‎ 
שהעובדים ‎ יפסיקו ‎ את ‎ העיצומים, ‎ כאשר ‎ ההנהלה ‎ תשב ‎ עמם‎ 
למשא-ומתן, ‎ בשיתוף ‎ נציגי ‎ הממשלה.‎ 


עובדי ‎ בריאות ‎ הנפש ‎ נגד ‎ הפרטה‎ 

עובדי ‎ מערכת ‎ בריאות ‎ הנפש ‎ נאבקים ‎ נגד ‎ הפרטת ‎ השירות.‎ 
הם ‎ תובעים ‎ ממשרד ‎ הבריאות ‎ לקלוט ‎ עובדים ‎ של ‎ חברות ‎ כוח‎ 
אדם ‎ ולתת ‎ להם ‎ קביעות. ‎ העובדים ‎ מתנגדים, ‎ כמו ‎ כן,‎ 
להעברת ‎ 392  עובדי ‎ שירותי ‎ בריאות ‎ הנפש, ‎ שהם ‎ עובדי‎ 
המשרד, ‎ למעמד ‎ של ‎ "נותני ‎ שירות", ‎ ול״השאלתם" ‎ לארבע‎ 
שנים ‎ לאגודה ‎ לבריאות ‎ הציבור. ‎ העובדים ‎ מתריעים, ‎ כי‎ 
בהמשך ‎ ההפרטה, ‎ תועבר ‎ האחריות ‎ לעובדי ‎ המוסדות‎ 
השיקומיים ‎ וההוסטלים ‎ לאחריות ‎ האגודה ‎ לבריאות ‎ הציבור,‎ 
תוך ‎ הפחתה ‎ של ‎ 91  תקנים.‎ 

מחווה ‎ לאמן ‎ המתקדם ‎ הרולד ‎ רובין‎ 

ביום ‎ ר, ‎ 3  באפריל, ‎ בשעה ‎ 13.00, ‎ ייערך ‎ במרכז ‎ עינב, ‎ תל-‎ 
אביב, ‎ אירוע ‎ מחווה ‎ לצייר ‎ ונגן ‎ הג׳אז ‎ הרולד ‎ רובין.‎ 

במסגרת ‎ האירוע ‎ ייערכו ‎ הופעות ‎ של ‎ להקות ‎ ג׳אז, ‎ וכן‎ 
יוקרן ‎ בהקרנת ‎ בכורה ‎ סרטה ‎ התיעודי ‎ של ‎ יסמין ‎ קייני ‎ "כשלון‎ 
מופלא, ‎ העוקב ‎ אחר ‎ חייו ‎ ופעילותו ‎ של ‎ הרולד ‎ רובין.‎ 

מק״י ‎ -  סניף ‎ ת״א‎ 

ביום ‎ ד׳, ‎ 1  באפריל, ‎ בשעה ‎ 20.00 
בבית ‎ הידידות, ‎ אחד ‎ העם ‎ 70, ‎ ת״א‎ 

השמאל ‎ באמריקה ‎ הלטינית‎ 
והמשבר ‎ הקפיטליסט׳‎ 

המרצה: ‎ ד״ר ‎ אפרים ‎ דויד■‎ 

ששב ‎ ממפגש ‎ במקסיקו ‎ של ‎ מפלגות ‎ שמאל‎ 
ותנועות ‎ חברתיות ‎ באמריקה ‎ הלטינית‎ 

הגדה ‎ השמאלית‎ 

אחד ‎ העם ‎ 70, ‎ ת״א‎ 
ביום ‎ ב׳, ‎ 30  במרס, ‎ בשעה ‎ 19.00 

פתיחה ‎ של ‎ התערוכה‎ 

ב׳ ‎ ג  ספנדר‎ 

על ‎ הכסף ‎ וסביב ‎ לו‎ 

האוצרת: ‎ גלית ‎ פישר‎ 
התערוכה ‎ תוצג ‎ עד ‎ סוף ‎ אפריל‎ 

הופיע ‎ הספר‎ 

"קום ‎ התנערה!"‎ 

אוסף ‎ כתבים ‎ של ‎ אליהו‎ (אליושה) ‎ גוזינסקי, ‎ ממנהיגי‎ 

המפלגה ‎ הקומוניסטית ‎ בארץ, ‎ ושל ‎ רשימות ‎ של ‎ חברים ‎ על‎ 
פעילותו. ‎ הספר, ‎ בעריכתה ‎ של ‎ תמר ‎ גוז׳נסקי, ‎ מחלץ‎ 

מהשכחה ‎ פרקים ‎ חשובים ‎ במערכה ‎ המקצועית ‎ של ‎ מעמד‎ 

הפועלים ‎ ופרק ‎ מכונן ‎ בפעילותם ‎ של ‎ הקומוניסטים ‎ בארץ.‎ 

מחיר ‎ מיוחד ‎ לקוראי ‎ ״זו ‎ הדרך״ ‎ -  70  שקל.‎ 

להזמנה: ‎ 5510857-03  וח0נ).1ו3וח9@וח013ץ31וח13‎ 

